LIETUVOS RESPUBLIKOS VYRIAUSYBĖS KANCELIARIJA

POLITIKOS ĮGYVENDINIMO GRUPĖ

PAŽYMA

dėl Lietuvos Respublikos Vyriausybės 2007 m. sausio 11 d. nutarimo Nr. 32 „Dėl Profesinės karo tarnybos karių vidutinio atlyginimo apskaičiavimo tvarkos aprašo patvirtinimo“ pakeitimo

ir Lietuvos Respublikos Vyriausybės 2017 m. birželio 21 d. nutarimo Nr. 496 „Dėl Lietuvos Respublikos darbo kodekso įgyvendinimo“ pakeitimo projektų

(toliau – Projektai)

(TAP NR. 17-1112(2), 17-1113(2); TAIS NR. 17-8497(3), 17-9196(2))

Nr.

Vilnius

Projektų rengėja – Krašto apsaugos ministerija.

Projektų tikslas:

Įtraukti vienkartinę piniginę išmoką, mokamą profesinės karo tarnybos kariams už pirmus 4 nepertraukiamos profesinės karo tarnybos metus, į Profesinės karo tarnybos karių vidutinį atlyginimą, taip pat pakeisti Darbuotojo, valstybės tarnautojo ir žvalgybos pareigūno vidutinio darbo užmokesčio skaičiavimo tvarkos aprašą, nustatant, kad šio aprašo nuostatos taikomos visiems žvalgybos pareigūnams.

Dabartinė situacija:

Nuo 2017 m. liepos 1 d. įsigaliojus Lietuvos Respublikos krašto apsaugos sistemos organizavimo ir karo tarnybos įstatymo 60 straipsnio pakeitimams, profesinės karo tarnybos kariams už pirmus 4 nepertraukiamos tarnybos metus nustatytas vienkartinis piniginių išmokų mokėjimas, kas nėra nustatyta dabar galiojančiame profesinės karo tarnybos karių vidutinio atlyginimo apskaičiavimo apraše.

Nuo 2017 m. sausio 1 d. įsigaliojus Lietuvos Respublikos krašto apsaugos sistemos organizavimo ir karo tarnybos įstatymo 66 straipsnio pakeitimams, kariai draudžiami visomis Lietuvos Respublikos valstybinio socialinio draudimo įstatyme nurodytomis socialinio draudimo rūšimis, o draudimo tvarką ir sąlygas nustato atskiras socialinio draudimo rūšis reglamentuojantys teisės aktai, o ne tik Krašto apsaugos sistemos organizavimo ir karo tarnybos įstatymas.

Projekto esmė:

Siūloma vienkartinę piniginę išmoką profesinės karo tarnybos kariams už pirmus 4 nepertraukiamos tarnybos metus įtraukti į karių vidutinį atlyginimą, atitinkamai pakeičiant Profesinės karo tarnybos karių vidutinio atlyginimo apskaičiavimo aprašą. Taip pat minėtame apraše atsisakoma perteklinių nuostatų, kuriose buvo numatyta, kas neįskaitoma į kario vidutinį atlyginimą ir patikslintos nuostatos dėl atvejų, kai karys įstatymų nustatyta tvarka buvo nušalintas nuo tarnybos arba netarnavo pažeisdamas įstatymus ar kitus teisės aktus, o taip pat pakeista preambulė, nurodanti pasikeitusius reglamentuojančius teisės aktus.

Kadangi nelieka nuostatų dėl karių socialinio draudimo ypatumų, taikomų žvalgybos pareigūnams, tarnaujantiems pagal profesinės karo tarnybos sutartį, siūloma keisti Darbuotojo, valstybės tarnautojo ir žvalgybos pareigūno vidutinio darbo užmokesčio skaičiavimo tvarkos aprašą, numatant, kad šio aprašo nuostatos taikomos visiems žvalgybos pareigūnams, t. y. ir asmenims tarnaujantiems pagal žvalgybos pareigūno tarnybos sutartį ir asmenims tarnaujantiems pagal profesinės karo tarnybos sutartį.

Derinimas:

Projektai suderintas su Socialinės apsaugos ir darbo ministerija ir pataisytas pagal Vyriausybės kanceliarijos Teisės grupės pastabas.

Atitiktis Vyriausybės programai:

Projektai sietini su Vyriausybės programos 335.8 punktu ir Vyriausybės programos įgyvendinimo plano 5.1.4. darbu „Kariuomenės komplektavimo ir motyvavimo sistemos pertvarka“.

Dalykinio vertinimo išvada:

Siūlome Projektus svarstyti Vyriausybės posėdžio A dalyje.

Politikos įgyvendinimo grupės patarėjas Valdas Kiveris

Valdas Kiveris, tel. 870661805, el. p. valdas.kiveris@lrv.lt